МИНИСТЕРСКИ СЪВЕТ
Проект!
ПОСТАНОВЛЕНИЕ № ……
от ..................... 20... г.
За изменение и допълнение на Устройствения правилник на Изпълнителна агенция „Военни клубове и военно-почивно дело“, приет с Постановление № 132 на Министерския съвет от 2016 г.
/обн., ДВ, бр. 42 от 2016 г., доп., бр. 9 от 2020 г., изм.бр.6 от 2021 г. /
МИНИСТЕРСКИ СЪВЕТ
ПОСТАНОВИ:

§ 1. Чл. 18 се изменя така:
   „Чл. 18. (1) Финансовият контрольор е на пряко подчинение на изпълнителния директор. 
   (2) Финансовият контрольор осъществява предварителен контрол за законосъобразност по чл. 13, ал. 3, т. 3 от Закона за финансовото управление и контрол в публичния сектор, като за целта извършва необходимите проверки и изразява мнение съгласно Закона за финансовото управление и контрол в публичния сектор и утвърдените от министъра на финансите методически указания, по ред, определен с вътрешни правила на изпълнителния директор.”

  § 2. Чл. 19 , ал. 2 т. 3 се изменя така:
  „3. дирекция „Управление на собствеността и обществени поръчки“;

 § 3. Чл. 22 се изменя така:
„22. Дирекция „Управление на собствеността и обществени поръчки“ :
1. осигурява дейността по възлагане на обществени поръчки, планира, организира и координира всички дейности във връзка с подготовката и провеждането на процедури по възлагане на обществени поръчки; 
2. осигурява изпращането в нормативноустановените срокове на информацията, свързана с обществените поръчки до електронната платформа на Агенцията по обществени поръчки; 
3. поддържа регистър на сключените договори за обществени поръчки в агенцията; 
4. участва със свои представители в работата на комисиите, назначени в агенцията по Закона за обществените поръчки, Закона за държавната собственост и др.; 
5. осъществява контрол по изпълнение на договорите, сключени по реда на Закона за обществените поръчки; 
6. изготвя технически задания и количествени сметки;
7. образува, води и съхранява административни, технически и наемни досиета за всеки от имотите, предоставени в управление на агенцията; 
8. осигурява дейността по провеждане на търгове за отдаване под наем на обекти, управлявани от агенцията; планира, организира и координира всички дейности във връзка с подготовката и провеждането на процедури за отдаване под наем; 
9. организира извършването на ремонт и обзавеждане на военните клубове, военно-почивните домове, хотелите, общежитията и жилищата от жилищния фонд на Министерството на отбраната;  
10. участва в разработването на годишните и на месечните планове и отчети за основните задачи и мероприятия на агенцията.“

§ 4. Чл. 23, ал.2 се изменя така: 
„(2) Специализираната администрация на агенцията е организирана в Главна дирекция "Военно-почивно дело и военни клубове" с териториални звена – териториални дирекции в градовете София, Пловдив, Варна и Бургас, дирекция „Контрол и представителни дейности“ и дирекция „Жилищен фонд”.“

§ 5. Чл. 24 се изменя така: 
„24 (1). Главна дирекция „Военно-почивно дело и военни клубове“:
1. планира и организира дейностите, осъществявани във военните клубове и военно-почивните домове, хотелите и местата за настаняване във военните клубове в страната; 
2. планира и организира туристическата и туроператорската дейност, осъществявана от агенцията;
3. осъществява организацията на хотелиерската и ресторантьорската дейност на агенцията в съответствие с изискванията на нормативните актове;
4. организира отдиха и възстановяването на военнослужещите и цивилните служители от Министерството на отбраната, структурите на пряко подчинение на министъра на отбраната и Българската армия, както и на лицата, които по силата на нормативен акт или международен договор имат право да ползват почивната база на Министерството на отбраната;
5. организира ползването на военно-почивните домове и хотелите за провеждане на мероприятия по линия на международното сътрудничество от Министерството на отбраната, структурите на пряко подчинение на министъра на отбраната и Българската армия;
6. осигурява чрез реализация на карти ползването на почивки за летен и зимен отдих във военно-почивните домове и хотелите на агенцията; безвалутен обмен на почиващи; групови и индивидуални почивки в страната и в чужбина, в т.ч. по програма "CLIMS"; мероприятия, организирани от Министерството на отбраната, както и безплатни почивки за военнослужещите, участвали в международни операции и мисии извън територията на страната, и за членовете на техните семейства;
7. изгражда и поддържа единна резервационна система от база данни за всички военно- почивни домове и хотели, управлявани от агенцията;
8. планира и организира развитието на социалния туризъм, като предлага на изпълнителния директор решения за ефективното използване на военно- почивните домове и хотелите;
9. осигурява дейностите по осъществяване на маркетинг и реклама на агенцията; 
10. координира и контролира дейностите по военно-патриотичното възпитание и културно-информационната дейност, осъществявани във военните клубове в страната; 
11. разработва и организира дейностите в агенцията по националните програми на Министерството на отбраната по военно-патриотичното възпитание и културно- информационната дейност;
12. осъществява контрол по изпълнението на приходите и разходите по договори, сключени за осигуряване дейността на Главна дирекция „Военно- почивно дело и военни клубове“;
13. работи за разширяване на партньорството с гражданските организации на офицерите и сержантите от запаса и резерва, военноинвалидите, военнопострадалите, ветераните от войните и други военно-патриотични съюзи;
14. организира и координира функционирането на социалните кухни към Министерството на отбраната;
15. организира, методически подпомага и контролира дейността на детските градини към Министерството на отбраната;
16. осигурява дейността на Дома за пенсионирани военнослужещи, ветерани и военноинвалиди в с. Орешак, община Троян;
17. участва в разработването на годишните, както и на месечните планове и отчети за основните задачи и мероприятия на агенцията.

(2) Седалищата и териториалният обхват на териториалните дирекции към главната дирекция са посочени в приложение № 2.“

§ 6. Създават се чл. 24а и чл. 24б: 
„Чл. 24а. Дирекция „Контрол и представителни дейности“:
1. осъществява цялостен мониторинг, анализира и контролира експлоатацията на военните клубове, военно-почивните домове, хотелите и местата за настаняване във военните клубове в страната; 
2. контролира процеса по организиране на социалния отдих;
3. извършва планови и извънпланови проверки на дейностите, осъществявани във военните клубове, военно-почивните домове, хотелите и местата за настаняване във военните клубове в страната, в т.ч. при постъпили жалби, предложения и сигнали;
4. разработва програма за представяне дейността на агенцията пред обществото и пред средствата за масово осведомяване и поддържа връзка със звената в Министерството на отбраната след съгласуване с изпълнителния директор;
5. проучва и анализира общественото мнение преди провеждането на определена политика на агенцията и анализира публикациите в средствата за масово осведомяване за дейността на агенцията;
6. води статистика и изготвя анализи за дейностите във военните клубове и военно-почивните домове, хотелите и местата за настаняване във военните клубове в страната;
7. изготвя препоръки за подобряване на качеството на предлаганите основни и допълнителни туристически услуги във военно-почивните домове, хотелите и местата за настаняване във военните клубове;
8. контролира дейността на социалните кухни;
9. проверява техническите спецификации, изготвени от териториалните дирекции и ги обобщава за нуждите на Главна дирекция „Военно-почивно дело и военни клубове“;
10. осигурява дейността по категоризиране на туристическите обекти;
11. осигурява провеждането на представителната дейност и организира представителните мероприятия в Централния военен клуб;
12. участва в разработването на годишните и на месечните планове и отчети за основните задачи и мероприятия на агенцията.

Чл. 24б. Дирекция „Жилищен фонд“: 
1. организира осъществяването на дейността по управлението и експлоатацията на имотите от жилищния фонд на Министерството на отбраната и на движимите вещи в тях;
2. осъществява настаняването на военнослужещи и цивилни служители в имотите от жилищния фонд на Министерството на отбраната;
3. осъществява поддръжката и експлоатацията на жилищата и общежитията от жилищния фонд на Министерството на отбраната;
4. изготвя и представя за обявяване от министъра на отбраната списък на картотекираните лица от Министерството на отбраната, структурите на пряко подчинение на министъра на отбраната и Българската армия;
5. поддържа регистър на сключените договори с наемателите на имоти от жилищния фонд на Министерството на отбраната;
6. поддържа регистър на имотите от жилищния фонд на Министерството на отбраната и регистър на имотите извън жилищния фонд, предоставени в управление на агенцията;
7. организира дейността по разпореждане с имотите от жилищния фонд на Министерството на отбраната, които се намират в населени места, в които няма структури на Министерството на отбраната, структури на пряко подчинение на министъра на отбраната и на Българската армия;
8. участва в разработването на годишните и на месечните планове и отчети за основните задачи и мероприятия на агенцията.“

 
§ 7. Приложение № 1 към чл. 11, ал. 3 се изменя така:
                                                                                                „Приложение № 1
                                                                                                  към чл. 11, ал. 3
Обща численост на персонала в организационните структури и административните
звена в агенцията – 409 щатни бройки
	
         Изпълнителен директор
	1

	Заместник изпълнителен директор
	2

	Главен секретар
	1

	Звено "Сигурност на информацията"
	2

	Финансов контрольор
	1

	Звено "Вътрешен одит"
	2

	
Обща администрация
	
98

	в т.ч.:
	

	дирекция "Административно-правно обслужване и човешки ресурси"
	47

	дирекция "Финанси"
	31

	дирекция "Управление на собствеността и обществени поръчки“ 
	20

	
Специализирана администрация
в т.ч.:

	302

	
	

	Главна дирекция "Военно-почивно дело и военни клубове"
дирекция „Контрол и представителни дейности“                                                                                        

	263
20  


	дирекция Жилищен фонд“                                                                                                               
	19


                                   
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 8. За заемане по служебно правоотношение при условията и по реда на § 36 от преходните и заключителните разпоредби на Закона за изменение и допълнение на Закона за държавния служител (ДВ, бр. 24 от 2006 г.) се определят длъжностите, които се изпълняват по трудово правоотношение в Изпълнителна агенция „Военни клубове и военно-почивно дело“, които осъществяват функции по:
1. разработване на експертни анализи и оценки на икономическите резултати от дейността на хотелите, почивните станции и военните клубове;
2. изготвяне на мотивирани предложения, свързани с повишаване качеството на предлаганите туристически услуги на база проучвания на туристическия пазар в страната;
3. администриране и управление на данни, свързани с хотелското настаняване, изискващи използването на специализиран софтуер;
4.  проучване и обобщаване на различни практики, с цел внедряване на съвременни форми и методи на работа във военните клубове и местата за настаняване;
5. анализиране, наблюдения и проучвания на добрите търговски практики в хотелите и военните клубове с цел предлагане на конкретни решения за подобряване ефективността на работата.

§ 9. Изпълнението на постановлението се възлага на министъра на отбраната.
§ 10. Постановлението влиза в сила седем дни след обнародването му в „Държавен вестник“.

МИНИСТЪР-ПРЕДСЕДАТЕЛ
РОСЕН ЖЕЛЯЗКОВ

ГЛАВЕН СЕКРЕТАР НА МИНИСТЕРСКИЯ СЪВЕТ
ГАБРИЕЛА КОЗАРЕВА

ПОСТОЯНЕН  СЕКРЕТАР НА ОТБРАНАТА
						АНТОН ЛАСТАРДЖИЕВ

ДИРЕКТОР НА ДИРЕКЦИЯ „ПРАВНО-НОРМАТИВНА ДЕЙНОСТ В ОТБРАНАТА”
НИНА ЧЕБИШЕВА-ГЕОРГИЕВА
